Baybay Ari Haakon VII

Ti Baybay Ari Haakon VII () ket ti naisingasing a nagan ti parte ti Akin-abagatan a Taaw idiay Aplaya ti Daya nga Antartika.

Heograpia 
Ti Gunglo ti Internasional a Hidrograpiko (IHO) nga isu ti kankanayon a mabigbigan a turay para iti nagnagan ti sangalubongan a bagi ti danum ket sanna nga iraman daytoy a nagan ti baybay.   Ti burador ti IHO 2002 ket saan a naaprobaran idi babaen ti IHO (wenno ti ania man a gunglo), ken ti dokumento ti IHO ti 1953 (a saan nga aglaon iti nagan) ket agdama nga agtultuloy a matungtungpal.  Kaaduan kadagiti mangidadaulo a turay ti heograpia ken dagiti atlas ket saanda nga agusar iti nagan, a mairaman ti maika-10 nga edision ti World Atlas ti 2014 manipud iti National Geographic Society.

Babaen ti akikid a naisingasing a panangipalawag, daytoy a baybay ket addanto iti pagbaetan ti Baybay Weddell ken ti naisingasing a nagan ti Baybay Lazarev, ken isu a daytoy ket gumay-at laeng iti igid ti Aplaya Prinsesa Martha manipud iti Rawis Norvegia iti 12°18'W, thi akindaya unay a punto ti Baybay Weddell, aginggana ti Samang ti Yelo Fimbul iti asideg ti Kangrunaan a Meridiano iti 0°0', nga isu daytoy ti naisingasing nga akinlaud a pagbeddengan ti Baybay Lazarev.

Manipud ti panirigan ti Norwega, nga isu pay ket saan a mangbigbig ti Baybay Lazarev, ti Baybay Ari Haakon VII ket mabirukan iti igid ti intero nga aplaya ti Daga Reina Maud iti pagbaetan ti 20°L ken 45°D ken gumay-at para iti agarup a 10 090 km (6 270 milmilia) manipud iti Glasier Stancomb-Wills iti 19°L idiay Aplaya Prinsesa Martha idiay laud ti Aplaya Prinsesa Astrid, Aplaya Prinsesa Ragnhild, Aplaya Prinsipe Haraldt aginggana idiay Glasier Shinnan iti 44°38'D idiay akindaya pagbeddengan ti Aplaya Prinsipe Olav iti daya.

Ti danum ditoy ket naabbongan iti yelo iti kaaduan a paset iti tawen. Iti las-ud ti otonio, maporma dagiti yelo a saan met a maburak aginggana iti primabera. Ti agarup a nagsasabtan ti naisingasing a baybay ket isunto ti .

Ti lugar ket nangruna a habitat para iti Ross Seal (Ommatophoca rossii).

Pakasaritaan 
Idi 27 Enero 1820 ti Ruso a ni Fabian Gottlieb von Bellingshausen ket immuna a nangpasingked ti pannakakita ti Terra Australis (Antartika) idi isu ket naglaylayag iti daytoy a lugar iti asideg ti Samang ti Yelo Fimbul idiay Aplaya ti Prinsesa Märtha.

Ti lugar ket nanaganan a kas pammadayaw kenni  Haakon VII, ti immuna nga ari ti Norwega kalpasan ti  pannakawaswas ti Suesia.

Dagiti nagibasaran

Dagiti akinruar a silpo 
 Ladawan manipud iti Baybay Ari Haakon VII 
 Mapa ti lugar manipud iti NASA

Dagiti baybay ti Akin-abagatan a Taaw
Rehion ti Antartiko